ΓΡΑΠΤΗ ΕΡΩΤΗΣΗ E-2674/97 υποβολή: Honσrio Novo (GUE/NGL) προς την Επιτροπή (1 Σεπτεμβρίου 1997)

Θέμα: Παραγωγή, εισαγωγή και εμπορία οίνου παρουσιαζόμενου ως «Porto»

Στην πρόσφατη VINEXPO - 97, παγκόσμια έκθεση οίνων και οινοπνευματωδών που πραγματοποιήθηκε στο Μπορντώ ήταν εμφανές ότι παραγωγοί πάσης προελεύσεως χρησιμοποιούσαν καταχρηστικώς την ονομασία «Porto». Ως απλό παράδειγμα, στην έκθεση αυτή, αμερικανοί οινοπαραγωγοί από την Καλιφόρνια, επεδείκνυαν δημοσία την παραγωγή τους «PORTWINE», έχοντας μάλιστα το θράσος να παρουσιάζουν «οίνους Porto» με ετικέτες που αντέγραφαν αυτές ορισμένων πορτογαλικών επιχειρήσεων που παράγουν τους πλέον εκλεκτούς από τους αυθεντικούς και γνήσιους οίνους της περιοχής Douro.

Εξάλλου, στο πλαίσιο των εμπορικών διαπραγματεύσεων με τη Νότια Αφρική, η χώρα αυτή επιζητεί να εισαγάγει στην Κοινότητα ενισχυμένους οίνους με την ονομασία «Porto», οι οποίοι φυσικά δεν είναι τίποτε άλλο παρά χονδροειδείς απομιμήσεις του πορτογαλικού οίνου.

Περισσότερα παραδείγματα αυτού του τύπου υπάρχουν και σε άλλες περιοχές και χώρες και είναι απολύτως γνωστά στην Ευρωπαϊκή Επιτροπή.

Η παραγωγή ενισχυμένων οίνων με την ονομασία Porto είτε στήν Καλιφόρνια, είτε στη Νότια Αφρική, στην Αυστραλία ή σε οποιαδήποτε χώρα ή περιοχή, ακόμα και εντός της ΕΕ, συνιστά σαφή παραποίηση η οποία παραβιάζει τα δικαιώματα πνευματικής ιδιοκτησίας και τους κανόνες της ονομασίας προέλευσης.

Για τον λόγο αυτό ζητώ από την Επιτροπή να με πληροφορήσει τα εξής:

1. Ποιά μέτρα έχει λάβει ήδη ή προτίθεται να λάβει η Ευρωπαϊκή Επιτροπή προκειμένου, στο πλαίσιο της εξωτερικής εμπορικής πολιτικής και της Παγκόσμιας Οργάνωσης Εμπορίου, να εμποδίσει όντως την παραγωή, εισαγωγή και εμπορία στην ΕΕ οίνων με την ονομασία Porto, προελεύσεως Καλιφόρνιας, Νότιας Αφρικής, Αυστραλίας και οιασδήποτε άλλης χώρας;

2. Ποιά μέτρα, σε εσωτερικό επίπεδο, έλαβε ή προτίθεται να λάβει η Ευρωπαϊκή Επιτροπή προκειμένου να καταστεί παράνομη και να καταπολεμηθεί η απάτη που συνίσταται στην εμπορία οίνων με την ονομασία Porto;

Απάντηση της κ. Fischler εξ ονόματος της Επιτροπής (17 Οκτωβρίου 1997)

1. Η ονομασία «Porto», που προορίζεται αποκλειστικά για τους οίνους καταγωγής της συγκεκριμένης περιοχής Porto, με βάση τον κανονισμό (ΕΟΚ) αριθ. 823/87 του Συμβουλίου της 16ης Μαρτίου 1987 για τη θέσπιση ειδικών διατάξεων που αφορούν τους οίνους ποιότητας που παράγονται σε συγκεκριμένες περιοχές ((ΕΕ L 84 της 27.3.1987. )), χαίρει απόλυτης προστασίας επί του κοινοτικού εδάφους. Από αυτό προκύπτει ότι για να ορισθεί και για να τεθεί στο εμπόριο ένας οίνος, η ονομασία αυτή δεν μπορεί να χρησιμοποιηθεί για κανέναν άλλον οίνο στην Κοινότητα, είτε πρόκειται για κοινοτικό οίνο είτε για οίνο εισαγόμενο από τρίτες χώρες, και επίσης απαγορεύεται να χρησιμοποιείται ο όρος αυτός με μορφή άλλη όπως «Port Wine» ή αναφέροντας την πραγματική καταγωγή όπως «South African Port».

Εξάλλουτο Αξιότιμο Μέλος του Ευρωπαϊκού Κοινοβουλίου μπορεί να ανατρέξει επίσης στην απάντηση που δόθηκε στη γραπτή ερώτηση Ε-2485/97 ((ΕΕ C 82 της 17.3.1998, σελ. 91. )) από τον κ. Barros Moura που αναφέρεται επίσης στο θέμα της προστασίας της ονομασίας «Porto».

2. Εναπόκειται πάνω απ' όλα σε κάθε κράτος μέλος να εξασφαλίσει την εκτέλεση και την ορθή εφαρμογή του κοινοτικού δικαίου και να πατάξει τις απάτες. Για να ενισχυθεί και να καταστεί αποτελεσματικότερος ο έλεγχος στον αμπελοοινικό τομέα και για να διευκολυνθεί η άμεση συνεργασία μεταξύ των αρχών ελέγχου των διαφόρων κρατών μελών, το Συμβούλιο εξέδωσε το 1989 τον κανονισμό (ΕΟΚ) αριθ. 2048/89, για τη θέσπιση των γενικών κανόνων που αφορούν τον έλεγχο στον αμπελοοινικό τομέα ((ΕΕ L 202 της 14.7.1989. )). Ο έλεγχος της τήρησης των διατάξεων που ισχύουν για το θέμα της ονομασίας και ο τρόπος παρουσίασης στην αγορά των προϊόντων του αμπελοοινικού τομέα, στα οποία συγκαταλέγονται και οι οίνοι «Porto», καλύπτεται ρητώς από το πεδίο εφαρμογής αυτού του κανονισμού.